Charles de Gaulle (lennukikandja)
Charles de Gaulle (R 91) on Prantsusmaa lennukikandja ja prantsuse sõjalaevastiku Marine Nationale'i lipulaev. See ehitati 1989–2001 Brestis DCNSi laevatehases ja asendas eelmist lennukikandjat Clemenceau (R 98). Charles de Gaulle on kümnes ja ainuke kasutusesolev Prantsusmaa lennukikandja. See on ka Prantsusmaa esimene tuumajõul töötav pealveelaev. Laeva tekile mahub 40 lennukit ja helikopterit. Laeva kodusadam on Toulon. Lennukikandja on nime saanud president Charles de Gaulle'i järgi.